	
	RAPORTUL VIZITEI DE MONITORIZARE & EVALUARE



Data: 11.09.2015

Locație: București, sediul UNOPA

Proiect:  
1) TRATAMENT SUB DIRECTĂ OBSERVAȚIE PENTRU PACIENȚII TB DIN ROMÂNIA – M1I2S3
2) SERVICII INTEGRATE PENTRU PACIENȚII CU TB DIN ROMÂNIA – M1I2S6 (în parteneriat cu ASPTMR)

Persoane participante:
Din partea UNOPA: Cătălina Zaharia, Geanina Surdu, Daniela Manea;
Din partea ASPTMR: Cătălina Constantin;
Din partea Fundației RAA: Nicoleta Mănescu, Andrei Dobre.
Obiective:

· Analiza metodologiei de implementare a proiectului;
· Analiza modului de colectare și raportare a indicatorilor.
CONCLUZII
· Discuţia a început despre metodologia dezvoltată de către UNOPA şi despre modul în care se raportează la ea. Li s-a sugerat să o mai îmbunătăţească şi să o transforme într-un instrument de lucru având în vedere faptul că în prezent este mai degrabă o detaliere a activităţilor. De asemenea ea nu este însoţită de anexe şi nu face referire la cel de-al doilea proiect. Având în vedere că în implementare, cele două proiecte sunt complementare, li s-a recomandat să introducă în aceeaşi metodologie referirile şi pentru cel de-al doilea proiect astfel încât să fie un tot unitar şi mai ales că procedurile sunt la fel pentru ambele proiecte. 

· Din discuţiile legate de implementare în acest moment există o serie de provocări:

· În primul rând au întârziat cu demararea activităţilor per ansamblu şi astfel o parte dintre indicatori nu vor fi atinşi până la finalul lui Q2.
· Criteriile de selecţie pentru beneficiari ar trebui revizuite şi astfel li s-a sugerat să se gândească şi la metodologie cu revizuirea acesteia în consecinţă.

· Echipa multidisciplinară din Craiova are probleme cu spaţiul de desfăşurare al activităţilor. Încă nu există un spaţiu 100% alocat echipei şi activităţilor din proiect deşi a fost încheiat un protocol cu spitalul. Cătălina C. urmează să insiste până la rezolvarea situaţiei. Echipa de la Constanța este ok, au spaţiu şi tot ce le trebuie. Restul echipelor au fost preluate din proiectul POSDRU al RAA şi astfel nu sunt probleme. În luna august a fost organizată instruirea echipelor multidisciplinare şi a voluntarilor. 

· În ceea ce priveşte echipele de voluntari există două refuzuri de a coopera făcând referire la refuzul cadrelor medicale din Neamţ şi Curtea de Argeş. Cătălina C. încearcă să îi convingă şi să le explice de ce este important să se implice în cele două proiecte. 

· În ceea ce priveşte baza/bazele de date, în acest moment metoda găsită de ei până în acest moment este „excel” şi salvarea acestuia în „cloud”. Această formulă este una greoaie şi prezintă multe riscuri. Încearcă să găsească o soluţie pentru baza de date dar lipsa resurselor financiare pentru această activitate limitează variantele posibile.  

· În ceea ce priveşte potenţialii beneficiari care ar trebui să ajungă la SC sau la ARAS urmează să le dea acces la baza de date pentru a vedea şi selecta posibilii beneficiari. Întârzierile în comunicare pot face ca anumiţi pacienţi să nu mai intre în proiect din cauza criteriilor clare pentru aceştia (depăşesc luna maximă de tratament prevăzută în condiţiile de eligibilitate). 

· Urmează să trimită estimarea de atingere a indicatorilor pentru Q2. 

RECOMANDĂRI

· Revizuirea metodologiei prin introducerea unor proceduri mai clare şi totodată a referirilor despre cel de-al doilea proiect.

· Accelerarea anumitor activităţi şi procese pentru a ajunge la zi cu implementarea proiectului.

· Comunicarea cu ceilalţi SR.

· O mai bună coordonare în echipă şi la nivel de parteneri.

· Găsirea unei soluţii pentru crearea unei baze de date mai eficiente sau a unor proceduri de lucru mai clare pentru cea existentă.

Raport întocmit de: Andrei Dobre

